VALSTYBINĖS MOKESČIŲ INSPEKCIJOS
PRIE LIETUVOS RESPUBLIKOS FINANSŲ MINISTERIJOS
VIRŠININKAS

ĮSAKYMAS

DĖL VALSTYBINĖS MOKESČIŲ INSPEKCIJOS PRIE LIETUVOS RESPUBLIKOS FINANSŲ MINISTERIJOS VIRŠININKO 2004 M. SAUSIO 15 D. ĮSAKYMO NR. VA-7 „DĖL MĖNESINĖS PAJAMŲ MOKESČIO NUO A KLASĖS PAJAMŲ DEKLARACIJOS FORMOS, JOS PRIEDŲ FORMŲ BEI JŲ UŽPILDYMO IR PATEIKIMO TAISYKLIŲ PATVIRTINIMO“ PAKEITIMO

2017 m. gruodžio 20 d. Nr. VA-122

Vilnius

Pakeičiu Valstybinės mokesčių inspekcijos prie Lietuvos Respublikos finansų ministerijos viršininko 2004 m. sausio 15 d. įsakymą Nr. VA-7 „Dėl Mėnesinės pajamų mokesčio nuo A klasės pajamų deklaracijos formos, jos priedų formų bei jų užpildymo ir pateikimo taisyklių patvirtinimo“ ir jį išdėstau nauja redakcija (Mėnesinės pajamų mokesčio nuo A klasės pajamų deklaracijos FR0572 forma, jos FR0572A, FR0572U priedų formos, Mėnesinės pajamų mokesčio nuo A klasės pajamų deklaracijos FR0572 formos, jos FR0572A, FR0572U priedų užpildymo ir pateikimo taisyklės nekeičiamos):

„VALSTYBINĖS MOKESČIŲ INSPEKCIJOS

PRIE LIETUVOS RESPUBLIKOS FINANSŲ MINISTERIJOS VIRŠININKAS

ĮSAKYMAS

DĖL MĖNESINĖS PAJAMŲ MOKESČIO NUO A KLASĖS PAJAMŲ DEKLARACIJOS FORMOS, JOS PRIEDŲ FORMŲ BEI JŲ UŽPILDYMO IR PATEIKIMO TAISYKLIŲ PATVIRTINIMO

Vadovaudamasi Valstybinės mokesčių inspekcijos prie Lietuvos Respublikos finansų ministerijos nuostatų, patvirtintų Lietuvos Respublikos finansų ministro 1997 m. liepos 29 d. įsakymu Nr. 110 „Dėl Valstybinės mokesčių inspekcijos prie Lietuvos Respublikos finansų ministerijos nuostatų patvirtinimo“, 18.11 papunkčiu ir siekdama įgyvendinti Lietuvos Respublikos gyventojų pajamų mokesčio įstatymo 24 straipsnio 3 dalies nuostatas:

1.	Tvirtinu:

1.1. Mėnesinės pajamų mokesčio nuo A klasės pajamų deklaracijos FR0572 formą, jos FR0572A, FR0572U priedų formas (toliau – Deklaracija) (pridedama);

1.2. Mėnesinės pajamų mokesčio nuo A klasės pajamų deklaracijos FR0572 formos, jos FR0572A, FR0572U priedų užpildymo ir pateikimo taisykles (toliau – Taisyklės) (pridedama).

2.	Nustatau, kad:

2.1.	Deklaracija teikiama, tikslinant mokesčių administratoriui pateiktų 2017 metų ir ankstesnių mokestinių laikotarpių atitinkamų mėnesių Deklaracijų duomenis bei teikiant nepateiktas 2017 metų ir ankstesnių mokestinių laikotarpių atitinkamų mėnesių Deklaracijas;

2.2.	Tikslinant mokesčių administratoriui pateiktų 2017 metų ir ankstesnių mokestinių laikotarpių atitinkamų mėnesių Deklaracijų duomenis bei teikiant nepateiktas 2017 metų ir ankstesnių mokestinių laikotarpių atitinkamų mėnesių Deklaracijas, turi būti vadovaujamasi Taisyklių nuostatomis, reglamentavusiomis tikslinamojo mokestinio laikotarpio Deklaracijos užpildymo ir pateikimo tvarką.“

Viršininkė	Edita Janušienė